
Es-Selamu alejkum!!


Da li postoji neko određeno vrijeme u šerijatu koje mora proći između posjeta mojoj mami ? Ako ima molim vas da mi navedete i da li se to razlikuje živile mi u istom gradu ili u drugoj državi, ili se to tretira po kilometraži ? Da vas Allah nagradi.


* 
* 
* 
* 
* 
* 
* 

 
Da li postoji određeno vrijeme u šerijatu koje mora proći između posjećivanja majke?

Es-Selamu alejkum!


Šerijat nije vremenski precizno regulisao ovo pitanje. 


Čovjek je dužan obilaziti svoju rodbinu shodno mogućnostima i običajnom pravu podneblja u kome živi i ne smije ostaviti obilazak rodbine toliki period da se smatra od onih koji kidaju rodbinske veze. Na posjetu roditeljima ili rodbine utječu brojni faktori, kao: Materijalna i tjelesna mogućnost, udaljenost, potreba (bolest, slavlje, žalost itd.). Dakle, sve se ovo treba uobziriti i tada se može donijeti približan sud o obaveznim minimalnim posjetama roditeljima. 


Međutim, bolje je češće posjećivati rodbinu, zbog nagrade koju je Allah pripremio onima koji spajaju rodbinske veze ulijevajući time radost u srca svojih najbližih.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (04.12.2004)


Preuzeto sa stranice:islamskiedukativni.wordpress.com


